CELEX: 62019CB0813
Language: mt
Date: 2020-01-21 00:00:00
Title: Kawża C-813/19 PPU: Digriet tal-Qorti tal-Ġustizzja (It-Tielet Awla) tal-21 ta’ Jannar 2020 (talba għal deċiżjoni preliminari tal-Cour d’appel d’Aix-En-Provence – Franza) – Eżekuzzjoni ta’ mandat ta’ arrest Ewropew kontra MN (Rinviju preliminari – Proċedura b’urġenza għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Kooperazzjoni ġudizzjarja f’materji kriminali – Mandat ta’ arrest Ewropew – Deċiżjoni Kwadru 2002/584/JHA – Artikolu 6(1) – Kunċett ta’ “awtorità ġudizzjarja li torħroġ il-mandat” – Protezzjoni ġudizzjarja effettiva)

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/10
            
         
      Digriet tal-Qorti tal-Ġustizzja (It-Tielet Awla) tal-21 ta’ Jannar 2020 (talba għal deċiżjoni preliminari tal-Cour d’appel d’Aix-En-Provence – Franza) – Eżekuzzjoni ta’ mandat ta’ arrest Ewropew kontra MN
      (Kawża C-813/19 PPU) (1)
      
      (Rinviju preliminari - Proċedura b’urġenza għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Kooperazzjoni ġudizzjarja f’materji kriminali - Mandat ta’ arrest Ewropew - Deċiżjoni Kwadru 2002/584/JHA - Artikolu 6(1) - Kunċett ta’ “awtorità ġudizzjarja li torħroġ il-mandat” - Protezzjoni ġudizzjarja effettiva)
      (2020/C 77/13)
      Lingwa tal-kawża: il-Franċiż
      
         Qorti tar-rinviju
      
      Cour d’appel d’Aix-En-Provence
      
         Partijiet fil-kawża prinċipali
      
      MN
      
         Fil-preżenza ta’: RJA, RJO, FD, BG, PG, KL, LK, MJ, NI, OH
      
         Dispożittiv
      
      L-Artikolu 6(1) tad-Deċiżjoni Kwadru tal-Kunsill tat-13 ta’ Ġunju 2002 fuq il-mandat ta’ arrest Ewropew u l-proċeduri ta’ ċediment bejn l-Istati Membri, għandu jiġi interpretat fis-sens li jaqgħu taħt il-kunċett ta’ “awtorità ġudizzjarja li toħroġ il-mandat”, fis-sens ta’ din id-dispożizzjoni, il-maġistrati tal-prosekuzzjoni Franċiża, imqegħda taħt id-direzzjoni u l-kontroll tas-superjuri ġerarkiċi tagħhom kif ukoll taħt l-awtorità tal-Ministru tal-Ġustizzja abbażi ta’ regoli statutorji u organizzattivi li huma suġġetti għalihom, peress li l-istatus tagħhom jikkonferilhom garanzija ta’ indipendenza, b’mod partikolari fir-rigward tas-setgħa eżekuttiva, fil-kuntest tal-ħruġ tal-mandat ta’ arrest Ewropew.
      Id-Deċiżjoni Kwadru 2002/584 għandha tiġi interpretata fis-sens li r-rekwiżiti inerenti għal protezzjoni ġudizzjarja effettiva li għandha tibbenefika minnha persuna li jkun inħareġ mandat ta’ arrest Ewropew kontriha għall-finijiet ta’ proċeduri kriminali huma soddisfatti meta, skont il-leġiżlazzjoni tal-Istat Membru li joħroġ il-mandat, il-kundizzjonijiet ta’ ħruġ ta’ dan il-mandat u, b’mod partikolari, in-natura proporzjonata tiegħu jkunu s-suġġett ta’ stħarriġ ġudizzjarju f’dan l-Istat MEmbru.
      
         (1)  ĠU C 19, 20.1.2020.